প্যারাসিটামল কাজ না করলে অন্য কোনো ব্যথানাশক সেবন করা যায়। যেমন: আইবুপ্রোফেন। এটি নন-স্টেরয়ডাল প্রদাহনাশক গ্রুপের একটি ঔষধ। আইবুপ্রোফেনসহ নন-স্টেরয়ডাল প্রদাহনাশক গ্রুপের কিছু ব্যথানাশক ঔষধ মলমের মতো ক্রিম অথবা জেল হিসেবে পাওয়া যায়। কিছু ব্যথানাশক ঔষধ ডাক্তারের প্রেসক্রিপশন ও সীল ছাড়া কেনা যায় না। এসব ঔষধের অনিয়ন্ত্রিত ব্যবহারে আসক্তি তৈরি হতে পারে। ঔষধ ছাড়াও অন্য কোনো চিকিৎসা পদ্ধতি কিছু রোগীর জন্য অধিক উপযোগী হতে পারে। যেমন: ব্যায়াম ও ফিজিওথেরাপি। এই বিষয়ে ডাক্তারের সাথে কথা বলে সবচেয়ে উপযুক্ত পদ্ধতিটি বেছে নিতে হবে।